# Tusen takk

Jeg heter Lars Petter Bartnes, og er leder av Norges Bondelag

Norges Bondelag er en partipolitisk uavhengig organisasjon med 63.000 medlemmer. Vi har 520 lokallag over hele landet, og er den største næringsorganisasjonen innen landbruket.

# Regjeringa overkjører Stortingets mål

* Jordbruksmeldinga svarer ikke på jordbrukets utfordringer
* Den legger ikke til rette for å utvikle et aktivt landbruk over hele landet med god utnyttelse av arealene.
* Meldinga overkjører Stortingets vedtatte mål. Den er et massivt angrep på mangfoldet i norsk landbruk og grunnleggende virkemidler i norsk landbrukspolitikk. Norges Bondelag mener den norske landbruksmodellen må videreutvikles og forbedres, ikke plukkes fra hverandre bit for bit slik Regjeringa legger opp til.
* Forslagene innebærer økt risiko for bonden, mindre forutsigbarhet. Flytter enda mer makt til matkjedene, og svekker både produksjons- og inntektsmålet.
* Ensidig fokus på lavest mulig pris og effektivitet er ikke svaret på de kravene norske forbrukere setter til norsk mat.
* Summen av forslagene vil over tid føre til sentralisering og mindre produksjon på norske ressurser.

## Norges Bondelag vil at Stortingets overordna mål for norsk landbrukspolitikk skal ligge fast

* Vi avviser kostnadseffektiv matproduksjon som et hovedmål
* Det vi derimot må ha – er en politikk som stimulerer til å bruke arealet landet rundt og øke matproduksjonen på norske ressurser
* Norges Bondelag vil beholde forhandlingsinstitutt med jordbruksforhandlinger om våren
* Vi mener man må ha inntekt som et sentralt landbrukspolitisk mål, for å oppnå andre landbrukspolitiske mål

# Samvirkebaserte markedsordninger

* Regjeringa foreslår å avvikle og svekke en rekke markedsordninger.
  + Endringene vil gi økte prisvariasjoner, usikkerhet for avsetning, sentralisering, kontraktproduksjon og økt vertikal integrering
  + Regjeringa bidrar med dette til å svekke bondens innflytelse i verdikjeden for mat, og forsterke maktkonsentrasjonen hos dagligvarevarekjedene. Er det en utvikling Stortinget ønsker?
  + Vi mener forslagene vil føre til mindre – ikke mer - norsk matproduksjon
* Norges Bondelag vil opprettholde samvirkebaserte markedsordninger på korn, egg, geitemelk, potet og epler, og ha fortsatt målpris for svinekjøtt
* Systemet vi har i dag med samvirkebaserte markedsordninger er effektivt, og enkelt å administrere, og gir både små og store produsenter nødvendig sikkerhet for pris og avsetning.
  + Det betyr at bonden sikres marginer som gir rom for innovasjon og mangfold.
  + Markedsordningene har vært en viktig premiss i unnfangelsen av vår verdensmester «Kraftkar» fra Tingvollost
  + Ordningene sikrer dessuten industrien forsyninger og bidrar til stabile priser for forbruker
* En varemottager med mottaksplikt og prismål, er avgjørende for å sikre et landbruk over hele landet
* Markedsordningen for korn er avgjørende for den geografiske produksjonsfordelingen og utnytting av arealressursene.
* Norges Bondelag mener det er behov for å styrke markedsordningene.
  + KLF og Nortura sitt forslag om et bransjeråd i kjøtt- og eggsektoren bør gjennomføres. Det vil sikre lik informasjonsflyt og bedre oppslutningen om produksjonsregulerende tiltak
* Norges Bondelag vil at Omsetningsrådet fortsatt skal bestemme bruken av omsetningsmidler til opplysningsvirksomhet.

# Målretta virkemidler

* Med avviklinger og grovmasket virkemiddelapparat, svekker Regjeringa både næringas og Stortingets mulighet til å styre landbruket i ønsket retning
  + Det blir vanskeligere å øke norsk matproduksjon på norske ressurser og sikre et landbruk over hele landet
* Flere av forslagene begrunnes med forenkling.
  + Norges Bondelag jobber for forbedringer i virkemidlene og forvaltningen av disse, men forslagene fra Regjeringa innebærer mindre målretting og ingen forbedring

## Det er flere forhold som må være på plass, skal vi nå Stortingets mål

* Norges Bondelag vil opprettholde et sterkt importvern. Handlingsrommet må utnyttes.
* Vi vil beholde dagens 18 kvoteregioner for å sikre den geografiske fordelingen av melkeproduksjonen, og utnytte arealerssursene hos både små og store bruk.
* Avløserordningen for ferie og fritid med et dokumentasjonskrav må opprettholdes.
  + Først og fremst fordi ordningen er en forutsetning for at avløserlagene kan opprettholde beredskap ved sykdom, svangerskap og fødsel. Det er et viktig tiltak for rekruttering og likestilling.
  + I tillegg er det slik at endringsforslagene innebærer en omfordeling mellom produsenter. Videre får det konsekvenser for Norges WTO-forpliktelser da det endrer kategorisering av midlene
* Norges Bondelag ønsker sjølsagt enkle ordninger, men forhandlingspartene kan ikke pålegges å foreslå forenklinger i hvert jordbruksoppgjør bare for forenklingens skyld. Vi må stå fritt til å finne virkemidler som bidrar til å nå Stortingets mål.
* Det er avgjørende med beitetilskudd og andre ordninger som stimulerer til beitebruk, i innmark som utmark
* Det er behov for å forsterke struktur- og distriktsdifferensiering i virkemidlene for å sikre god inntektsutjevning. Fraktordningene er et viktig element.
* Vi må øke storfekjøttproduksjonen for å utnytte gras- og beiteressurser, og dekke etterspørselen med mest mulig norskprodusert vare
* Norges Bondelag ber om at det opprettholdes et produksjonsmål for økologisk produksjon. Det er viktig for at produksjonsformen fortsatt skal ha en viktig spydspissfunksjon.
* Landbruket trenger en kompetent kommunal landbruksforvaltning – det sikrer at lokal kompetanse brukes i forvaltningen.

## Det er et stort investeringsbehov i næringa

* Og et særlig behov for å sette små og mellomstore bruk i bedre stand til å investere.
  + Gjør vi ingenting med investeringsvirkemidlene vil disse bruka forsvinne og arealer gå ut av produksjon.
  + Vi foreslår en investeringspakke innrettet slik at mindre og mellomstore bruk får en særskilt styrket investeringsevne
  + Videre foreslår vi at det etableres en fondsavsetningsordning for bønder som gir skattefordel, der klimainvesteringer særlig prioriteres

## Kunnskap og rekruttering

* Matproduksjon er en kunnskapsintensiv næring, og med et særlig kunnskapsbehov for å møte klimaendringer. Vi trenger en større satsning på FoU, herunder sortsutvikling tilpasset endret klima.
* Inntekt, gode velferdsordninger og utdanningsmuligheter må være på plass for å sikre rekruttering til næringa
  + I tillegg ønsker vi at man utreder og utvikler en modell for kompetansekrav med mål om å innføre et krav

# Landbruket er en del av klimaløsningen

* Landbruket skal bidra ved å kutte egne klimagassutslipp, øke bindingen av CO2 og produsere fornybar energi.
  + Et viktig klimagrep er etableringen av landbrukets egen klimarådgivning på gårdsnivå.
* Men føringene fra Parisavtalen må veie tungt - vi må ta klimagrep uten å sette matproduksjonen i fare
* Norges Bondelag ber Stortinget ta sterk avstand fra tiltak som kun medfører karbonlekkasjer gjennom import av mat
  + I klartekst betyr det å avvise avgiftsbelegging av utslipp fra naturlige biologiske prosesser, slik som avgift på produksjon av rødt kjøtt
* Norsk jordbruk er et av verdens mest klimavennlige, men matproduksjon er biologiske prosesser og kan aldri bli utslippsfri.
* Det hjelper ikke verdens klimautfordringer å redusere norsk matproduksjon for å importere maten i stedet og dermed flagge ut klimagassutslippene.
* Norsk storfekjøttproduksjon har blant de laveste klimautslippene i verden. Det meste av jordbruksarealet i Norge er kun egnet til grasproduksjon. Grasressursene kan kun foredles gjennom grovfôrbasert kjøttproduksjon.
* Det må kunne brukes positive virkemidler for å redusere klimautslippene fra norsk matproduksjon. Økte kostnader for bonden med bakgrunn i klimatiltak må kompenseres fullt ut.

# Forutsigbare rammevilkår

* Landbruket er en langsikt næring. Beslutninger som tas i dag, kan ha effekt først om flere år.
  + Det er avgjørende for oss med langsiktige føringer for å utvikle matproduksjon for framtiden.
* Norges Bondelag ber næringskomiteen arbeide aktivt for å sikre næringa rammevilkår som gir mulighet for å nå de fire måla for norsk landbrukspolitikk:
  + Matsikkerhet
  + Landbruk over hele landet
  + Økt verdiskapning
  + Og bærekraftig landbruk.

# Takk for meg – Godt arbeid!